РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број: 06-2/52-20

18. фебруар 2020. године

Б е о г р а д

ЗАПИСНИК

106. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 18. ФЕБРУАРА 2020. ГОДИНЕ

Седница је почела у 9,45 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Оливера Пешић, Србислав Филиповић, Момо Чолаковић и Золтан Пек.

Седници је присуствовала и заменик члана Одбора Тања Дамњановић Томашевић (заменик Верољуба Арсића).

Седници нису присуствовали чланови Одбора: Миљан Дамјановић, Милорад Мирчић, Александар Стевановић, Горан Ћирић, Милорад Мијатовић, Милан Лапчевић и Војислав Вујић, нити њихови заменици.

Седници су присуствовали и повереници Владе: Ана Триповић, в.д. директора Управе за јавни дуг Министарства фининсија и Саша Стевановић, помоћник министра просвете, науке и технолошког развоја.

На предлог председника Одбор је, једногласно (девет гласова „за“), утврдио следећи дневни ред:

Д н е в н и р е д :

1. Разматрање Предлога закона о потврђивању Споразума о зајму (Пројекат акцелерације иновација и подстицања раста предузетништва у Републици Србији) између Републике Србије и Међународне банке за обнову и развој, који је поднела Влада (број 011-88/20 од 20. јануара 2020. године);

 2. Разматрање Предлога закона o потврђивању Споразума о зајму (Зајам за уговарање страног пројекта о изградњи) за Пројекат изградње топловода Обреновац – Нови Београд, између кинеске Еxport – Import банке, као зајмодавца и Републике Србије, коју заступа Влада Републике Србије поступајући преко Министарства финансија, као зајмопримца, који је поднела Влада (број 011-114/20 од 22. јануара 2020. године).

Пре преласка на рад по утврђеном дневном реду, Одбор је једногласно (девет гласова „за“ ), усвојио записник са 105. седнице Одбора, одржане 29. јануара 2020. године.

Већином гласова (девет гласова „за“), усвојен је предлог председника Одбора да се, о тачкама 1. и 2. води заједнички јединствени претрес, у складу са чланом 76. Пословника, с тим да се о свакој тачки дневног реда Одбор посебно изјасни.

**ПРВА и ДРУГА ТАЧКА ДНЕВНОГ РЕДА: Разматрање Предлога закона**

 Ана Триповић, в.д. директора Управе за јавни дуг Министарства фининсија образложила је предложене акте према тачкама утврђеног дневног реда.

 Споразумом о зајму (Пројекат акцелерације иновација и подстицања раста предузетништва у Републици Србији) предвиђено је задуживање код Међународне банке за обнову и развој у узносу од 43,0 милиона евра. Овај пројекат има за циљ унапређење релевантности и изврсности научног истрaживања и иновативног предузетништва и приступа финансирања у циљу раста предузећа као начина давања доприноста раста конкурентности Републике Србије. Споразум ће се реализовати кроз три основне компоненте : реформа сектора истраживања (34,0 милиона евра), акцелерација пословања (7,0 милиона евра) и имплементација пројекта (2,0 милиона евра).

 Споразумом о зајму (Зајам за уговарање страног пројекта о изградњи) за Пројекат изградње топловода Обреновац – Нови Београд, предвиђено је задуживање код кинеских банка у износу од 165,0 милиона евра ради финансирања 85 % вредности овог пројекта , док ће преосталих 15% обезбедити Република Србија. Реализација пројекта изградње топловода од „Термоелектране Никола Тесла” у Обреновцу до топлане у Новом Београду, договорена је на основу Меморандума о разумевању који су, на основу Закључка Владе 05 Број: 110-4863/2017 од 29. маја 2017. године, потписали Министарство рударства и енергетике, град Београд, ЈКП „Београдске електране” и ,,Power Construction Corporation of China” 7. јуна 2017. године.

**Прва тачка дневног реда**

 Одбор је, на основу члана 156. став 3. Пословника Народне Скупштине, једногласно гласова (девет гласова „за“) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Пројекат акцелерације иновација и подстицања раста предузетништва у Републици Србији) између Републике Србије и Међународне банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

**Друга тачка дневног реда**

Одбор је, на основу члана 156. став 3. Пословника Народне Скупштине, једногласно гласова (девет гласова „за“) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Зајам за уговарање страног пројекта о изградњи) за Пројекат изградње топловода Обреновац - Нови Београд, између кинеске Export - Import банке, као зајмодавца и Републике Србије, коју заступа Влада Републике Србије поступајући преко Министарства финансија, као зајмопримца.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 9,55 часова.

 Седница је тонски снимана.

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић